**Deures d’estiu**

**Àrea de matemàtiques**

El curs ja ha acabat i ens trobem a l’estiu, temps d’esbarjo per gaudir de la família i dels amics. Però també cal buscar temps per repassar el que fins ara hem après.

Consell:

* **A l’estiu, posa’t un horari i organitza’t. Potser t’anirà bé de treballar al matí: el cap està despert i no fa tanta calor.**
* **Tot el treball escolar que facis durant les vacances, fes-lo ben pensat, ben treballat, ben presentat i amb bona lletra. Mira que te’n puguis sentir content/a i satisfet/a. Val més poc i ben fet.**
* **Procura que algú t’ajudi a organitzar-te i que et corregeixi la feina cada dia.**

Els mestres de la nostra escola, juntament amb els de la zona i els de l’ institut de Seròs, hem acordat proposar-te les activitats que trobaràs als següents quaderns:

* “Quadern de Matemàtiques Pont 5è d’Educació Primària”

Exercicis fonamentals per a preparar l’entrada a 6è curs.

Ed. Nadal ISBN: 978-84-7887-455-0

* “Quadern de Matemàtiques Pont 6è d’Educació Primària”

Exercicis fonamentals per a preparar l’entrada a l’ESO.

Ed. Nadal ISBN: 84-7887-201-9

**Si no has superat** les competències bàsiques de l’àrea de matemàtiques, **hauràs de presentar obligatòriament**, els dos quaderns fets, el mes de setembre, al professorat de l’àrea de matemàtiques de l’ institut.

Els que ja heu superat les matemàtiques, se us proposa fer el quadern de 6è. També l’haureu de presentar el mes de setembre a l’ institut.

Seguint les orientacions del Departament d’Ensenyament, respecte els deures d’estiu, tot seguit us proposem que entreu en la pàgina que s’indica a continuació, on trobareu moltes activitats interactives per reforçar les matemàtiques.

<http://phobos.xtec.cat/edubib/intranet/index.php?module=Pages&func=display&pageid=180>

L’alumnat que presenti els deures d’estiu, degudament fets, se li valoraran, sumant 0,5 punts a la nota que obtingui al primer trimestre.

Bon estiu!